Koop SEA RAY SEDAN 500 Motorboten
Motorboten / gebruikt / Sea Ray Sedan 500
Van Best-Boats24 en boot ID: 21650123
Italie, NÄHE TRIEST
2x 1 kW (2 pk) DETROIT DIESEL Diesel Author: Jan de Wet
Ons het Vrydag Ina se Diens gehou nadat sy die Maandag oorlede was.
Dit was gelei deur Willem Boshoff wat teruggekyk het oor haar lewe. Ek het ook in my bedankings God gedank dat hy haar veertig jaar vir my gegee het. Dit was ‘n goeie en lekker huwelik en dit is nou verby.
Vanaand het ek na die aanddiens gegaan. Dit is gelei deur ‘n jong man wat nie een van ons leraars is nie (Charl le Roux). Hy het ‘n teks gekry wat aanlei tot die Paasfees
Maar eintlik was die preek vir my, op presies die regte tyd.
Ek maak iets nuuts
Die teks was Jes. 43:14-21
14 So sê die Here, julle Verlosser, die Heilige van Israel: Om julle ontwil stuur Ek iemand teen Babel en laat Ek al sy inwoners, die Galdeërs, vlug met dieselfde skepe waarop hulle hulle vroeër beroem het.
15 Ek is die Here, julle heilige God, die Skepper van Israel, julle Koning.
16 So sê die Here, Hy wat ‘n pad gemaak het deur die see, ‘n deurgang deur die magtige waters,
17 Hy wat strydwaens en perde laat optrek het, ‘n leër op volle sterkte na sy ondergang toe. Hulle kon nie weer opstaan nie, dit was klaar met hulle, hulle is soos ‘n lamppit uitgedoof.
18 Maar moenie net aan die vroeëre dinge dink en by die verlede stilstaan nie.
19 Kyk, Ek gaan iets nuuts doen, dit staan op die punt om te gebeur, julle kan dit al sien kom; Ek maak in die woestyn ‘n pad, Ek laat in die droë wêreld riviere ontspring.
20 Die wilde diere sal My vereer, die jakkalse en die volstruise, omdat Ek water gee in die woestyn, riviere in die droë wêreld om my volk, my uitverkore volk, se dors te les.
21 Dit is die volk wat Ek vir My geskep het, en wat my lof sal verkondig.
Charl het die deel opgedeel in vyf onderafdelings
In vers 14 en 15 verklaar God wie Hy is
So sê die Here, julle Verlosser, die Heilige van Israel
Dit is God die verlosser en skepper wat praat
In vers 16 en 17 herinner God aan wat hy gedoen het deur te verwys na die deurtog deur die Rooi see
Vrydag by die diens het God my herinner aan Ina, haar lewe en wat sy vir my gedoen het.
Dit was goed om daarna te kyk en dit te onthou
Daarom kon ek my bedankinge afsluit met
Ek dank God dat Hy haar vir veertig jaar vir my gegee. Sy was my grootste geskenk
Ons moet Vergeet
Maar dan kom God en sê dat hulle moet vergeet van die verlede en nie daaraan vashou nie.
Ek sien dit nie regtig as vergeet nie, maar eerder as nie vashou nie. Dit is verby.
God gaan iets nuut doen. Iets wat ons nie dink moontlik is nie, soos om ‘n woestyn in ‘n lushof te omskep
Vir my het Hy gesê dat my lewe met Ina is nou iets van die verlede. Dit was goed en mooi, maar dit is nie die einde nie. Daar lê iets nuuts voor. Iets ongelooflik. Iets wonderbaarlik.
En dit sal alles uitloop daarop dat God geloof gaan word.
Ek weet nie wat dit is nie, maar dit kom
Ek het al baie keer gesê dat ek kerk toe gaan, twee keer op ‘n Sondag, want ek ly aan FOMO (Fear Of Missing Out). Ek kon maklik gesê het dit is ‘n rowwe week gewees. Ek kan nou rus. Ek gaan kerk oorslaan vanaand. En dan sou ek die boodskap wat die Sondag gegee is, gemis het.
God se tydsberekening is perfek
En die toekoms lê voor!!!
Ek het die afgelope tyd baie aan God se Liefde en my Liefde gedink. En toe kry ons gister ‘n preek wat gaan oor Liefde en Grense
Die kern van my denke is Joh 3:16 – Want so lief het God die wêreld gehad
Dit gaan oor gelowiges nie
Dit gaan nie oor Jode nie
Dit gaan nie oor goeie mense nie
Dit gaan oor die hele wêreld
God het almal lief
En daar is geen sprake van grade van liefde nie
Dit is goddelike agapé liefde – volmaakte liefde
God het elkeen in die wêreld ten volle lief
Dit beteken dat ek ook almal ten volle lief moet hé
Want ek moet soos Christus wees
Nie diegene wat vir my lief is
Nie diegene wat ek van hou
Nie my mede-gelowiges nie
Dit bring my by die preek
Christiaan het gepraat oor God se liefde wat sonder grense is
En afgesluit met die kerk se leuse
oor alle grense heen
Diegene wat ek nie lief wil hê nie
Wat van diegene wat ek nie wil liefhê nie
Die een wat my te na gekom het
Die een wat my bedrieg het
Die een wat my seergemaak het
Die een wat by my huis ingebreek het
Politieke figure soos Zuma of Malema
Historiese figure soos Adolf Hitler
Is hulle nie deel van almal nie
Ook hulle moet ek liefhê
Hoekom sukkel ek om lief te hê
Christiaan het tydens die preek gepraat oor die wat ons nie liefhet nie
Toe het ek gewonder wat hou my terug van liefde te wys teenoor ander
Ek kon drie redes identifiseer
Ek wil nie van myself en selfs nie eens van my goed of my tyd gee nie.
Ek moet daaraan werk om te sien waar ek liefde kan bewys
En dan stry teen die ingebore selfsug
Maar dit is moeilik
Baie keer as ek iets wil doen, is ek onseker oor of dit aanvaarbaar is om dit te doen
Sê nou maar ek gee aanstoot
Ek moet maar my onsekerheid agtertoe skuif en optree
Maar ook dit is moeilik
Vrees – veral vrees vir verwerping kom soos ‘n groot swart wolk voor my op
Sê nou maar die persoon weier om dit te aanvaar
Of hy dink ek het bybedoellinge
Hierdie is my grootste struikelblok
Ek sukkel om by dit verby te kom
Dit is die heel moeilikste
Hoe wys ek liefde
Eers moet ek na my ingesteldheid kyk
Ek is so geneig om te veroordeel
– hy glo nie soos ek nie
– hy is nie so goeie mens nie
– dit is sy skuld dat hy in die toestand is
– hy doen slegte goed
– ek hou nie van hom nie
Ek moet leer om elkeen te aanvaar soos hy is
Dit beteken nie dat ek sy dade goedkeur nie
Maar as ek hom nie aanvaar nie, gaan ek nie by hom uitkom nie
Ek moet vir hom wys ek gee om vir hom, net soos hy is
Al is sy velkleur ‘n ander kleur as myne
en al is hy net ‘n werker, of selfs werkloos
Moet ek omgee
Moet ek hom as mens sien
Moet ek hom sien as iemand wat God so liefhet dat Hy Sy Seun gegee het
Al het hy met sy taxi voor my ingery
Of al het hy my goed gevat
Of al gebruik hy die Naam van die Here ydelik
Al glo hy anders as ek
al is hy ‘n Moslem of Hindoe of selfs ateïs
al het hy iemand doodgemaak
al het hy ‘n kind gemolesteer
Al het hy wat gedoen
Al is hy wie ook al
As dit net nie so moeilik was nie